LidanRubinov/Halacha-QA huggingface dataset:
שאלה: דרכו של נער חוזר בתשובה: בזמן האחרון גליתי סתירה בעקרונות היהדות ורציתי להבין אותה, התורה מצווה אותנו לקבל את הכל באהבה ובשמחה, להאמין שכל דבר שנעשה יש בו צדק, ושהכל זה מה. עכשיו, חשבתי שאם בן אדם מקלל, מרביץ או חוטא כלפי חברו אז החבר צריך לקבל את זה באהבה ולהגיד שאת העונש שלו הוא יקבל בשלב מאוחר יותר בחיים שלו או בעולם הבא אז אבל מצד שני הוא שליח ה, בן אדם גם צריך להאמין שה שלח אותו אז לא הבנתי את הסתירה כאן ה שולח אנשים לעשות משהו בלי שהם יודעים ואחר כך מעניש אותם על זה וגם למשל אם בחורה הולכת אם מחשוף ומחטיאה איזה מישהו, הרי היא שליחת ה ואותו בן אדם צריך להבין שזה מבחן אז אם זה מבחן של אותו אדם למה הבחורה צריכה להענש על זה דבר נוסף, אני נער שחזר בתשובה, אני משתדל לקרוא תהילים כל יום לתרום כסף לצדקה לשמור על הברית אבל שמעתי איזה רב שאמר שאם אתה לא שומר שבת כשאתה מגיע למעלה תה נקרא רשע ואם אני לא טועה אתה אפלו לא ניקרא יהודי, עכשיו העניין הזה של השבת הוא מאוד קשה לי גם בגלל שהמשפחה שלי מתנגדת לכל התהליך הזה ולא שומרת וגם כי קשה להתנתק מהעולם (גם אם זה רק ל24 שעות ) אז לא הבנתי, כל המאמץ שלי( והמאמץ הוא גדול צריך לציין ) הוא לשוא? אם אני לא שומר שבת וסביר להניח שבשנים הקרובות אני לא אשמור (אולי בשלב מאוחר יותר מאוחר בחיים ) זה משפט שמוד תסכל אותי וגרם לי לאכזבה גדולה מאוד, רציתי שתסבירו לי בדיוק איך זה הולך כי אני בטוח שה מתייחס למאמצים שלי והמצוות שלי גם אם אני לא שומר שבת.
תשובה: ראשית, ברוך הבא. בדרכך החדשה בעולם של יהדות אתה תלמד כי שאלות הן הדבר המופלא ביותר והטוב ביותר שיכול להתרחש בעולמו של האדם. תשובות   מקפיאות. שאלות   מעוררות, ומאפשרות לחשוף עולמות חדשים ולמצוא אופקים חדשים. פעמים רבות, כשאתה מוצא סתירה בין תחומים שונים, יש צורך לבחון את נקודות ההנחה, ואפשר שהסתירה נובעת מכך שהונחו הנחות שאינן מדויקות. כמו במקרה הזה: התורה לא ציוותה עלינו לקבל הכל באהבה ובשמחה. יש דברים רבים שאנו מקבלים בצער, וההוכחה החזקה ביותר היא דיני אבלות על מת. אנו מברכים "דיין האמת", אך לא מברכים על שמחה כאשר מתרחש אצלנו אסון. לפיכך, כאשר אדם אחר פוגע בי אני לא צריך לקבל את בשמחה. להפך, זה מצער אותי מאוד, ואני נפגע, ואני צריך לנסות ולהתמודד עם העובדה הזו. לפעמים   טוב למחול  לפעמים   להחזיר מלחמה  לפעמים בדרכים אחרות. זו הדרך של היהדות. לא זו בלבד, אלא שהעובדה שהוא שליח ד  אינה פותרת אותו מאחריות. הוא עשה את זה מהבחירה החופשית שלו, ואם הוא פגע בי הוא לא יכול לתרץ לעצמו תירוצים ולומר כי הוא למעשה הוכרח לעשות את הדבר. הנושא הזה עלה פעמים רבות בדברי ראשונים, ובעיקר בדיונים סביב פרעה מלך מצרים, שלכאורה נגזר עליו לפעול נגד עם ישראל, ולא זו בלבד אלא שהקב"ה הוא שהכביד את לבו, ובכל זאת הוא נענש בעונשים חמורים על כך. על כן, האמונה שלנו כי מאחורי כל הדברים נמצא ריבונו של עולם, ובד בבד האדם אחראי על מעשיו ונידון לאור הבחירה החופשית שלו   שניהם קיימים בנפשנו. אנחנו באמת לא מסוגלים להבין כיצד ניתן לומר את שני הדברים כאחד, אולם זה מה שמיוחד בקב"ה, שהוא יכול ליישב את הסתירה הזו. דרכו של בעל תשובה היא לנסות ולהתקדם לאט לאט. מה שאתה יכול לעשות   עשה, ומה שעדיין לא   קבל על עצמך לעשות כאשר תוכל לעשות את הדבר. אין מאמץ שהוא לשווא, ואין כוונה טובה שאינה עולה לנחת רוח אצל הקב"ה. לא זו בלבד, אלא שיש חשיבות גדולה מאוד לעניינים נוספים, כמו שתהיה בחור ישר, ועוזר, ומיטיב לבריות, ועושה חסד, ונאמן   כל אלה הם בעלי חשיבות עליונה. וחג שמח
שאלה: הגעלה של סיר קרמי: האם סיר מתכת בעל ציפוי קרמי (צבעוני) הוא בר הגעלה? הכשרה?
תשובה: מעמדו טרם נקבע בין הפוסקים, יש הסוברים שיש לדמותו לזכוכית שלא בולעת כלל לפי מנהג הספרדים, ולכן ודאי שהגעלה שייכת בו לכל הדעות ממאי נפשך, או שלא צריך או שצריך ומועילה.
שאלה: אורז סוגת: האם אורז סוגת נגוע? האם צריך לברור סוגת?
תשובה: צריך לברור את כל סוגי האורז מכל החברות. עיקר הנגיעות היא מחרקי אחסון והנגיעות רבה יותר עכשיו אחר חודשי הקיץ החמים.
שאלה: נגיעה בקישוטי הסוכה: וחג שמח!,קראתי שקישוטי הסוכה הם מוקצה האם זה אומר כשאני נמצאת בסוכה בחג עצמו אני צריכה להיזהר ממש שלא לגעת בהם,פשוט יש לנו סוכה קטנה במרפסת והיא מאוד צפופה. ב מראש מעיין.
תשובה: ההגדרה של מוקצה של קישוטי הסוכה היא שהם אסורים בשימוש אחר מאשר קישוט לסוכה. אסור לקחת אותם למטרה אחרת. כגון: אם תלית תמונה לקישוט בסוכה - אסור לקחת אותה עד תום חג הסוכות למקום אחר. אולם אין איסור נגיעה כמו שאנחנו מוצאים בשבת וביום טוב, ובוודאי שלא צריך להיזהר בסוכה צפופה מנגיעה בקישוטים. וחג שמח
שאלה: הוד: לרב אשמח לדעת כיצד ניתן להסביר את הקשר בין הוד לאהרון. ב ו חג שמח. לאה.
תשובה: " אמת מה נהדר היה כהן גדול בצאתו מבית קודשי הקודשים". חלק בלתי נפרד מהכהונה היא ההוד וההדר של עבודת ד  שהיא מביאה לידי ביטוי במקדש, "יפה נוף משוש כל הארץ".
שאלה: נוסח משתנה: הרב ושנה טובה. 1.לפני כמה חודשים שאלתי שאלה בקשר לנוסח שלי שאבי חוזר בתשובה ספרדי אבל הוא אשכנזי במקור,בכל מקרה עברתי לחיות לפי מנהג אשכנזים-אשכנז(כמו שהרב אמר שרצוי),ושאלתי היא-האם אני צריך לשמור על דברים שכביכול החמרתי בהם יותר כמו הספרדים? בשר חלק,חלב נוכרי וכו 2.כמה שעות לשמור בין בשר וחלב?
תשובה: א. אם החלטת לנהוג במנהגי אביך - אתה יכול לנהוג בהם בכל דבר, גם ללא התרת נדרים. ב. כמנהג אביך.
שאלה: כלים עם סיליקון: אני לא נוהגת להשתמש בתבניות סיליקון, לאחרונה רכשתי מחבת קרמי וכתוב על האריזה שהוא מצופה מתרכובת אורגנית של מיקרו חלקיקים על בסיס סיליקון, האם יש בעיה להשתמש עם סוג כזה של מחבתות? האם יש בעיה בכלל להשתמש עם התבניות הרכות של הסליקון? מראש וחג שמח
תשובה: בשניהם אין בעיית כשרות אבל יש לשטוף היטב היטב עם סבון לפני השימוש הראשון בכלים אלו.
שאלה: שיעורי בית בחול המועד: לצערי קיבלתי שיעורי בית לחול המועד. זה נחשב דבר האבד ומותר לעשות או לא?
תשובה: ב"ה ההגדרה של דבר האבד היא, דבר שלא היה ניתן לעשותו לפני המועד, ולאחר המועד גם לא יהיה ניתן לעשותו. אינני יודע עד לאיזה יום אתה אמור להכין את שיעורי הבית, ומתי קיבלת אותם, על כל פנים מכיוון שמן הסתם קיבלת את שיעורי הבית לפני חול המועד, וגם לאחר חול המועד ניתן להכינם (יום שישי של איסרו חג, מוצאי שמחת תורה, מוצאי שבת בראשית), אין להכין שיעורי בית בחול המועד. בברכת התורה וארץ דוד davideign gmail.com
שאלה: דיני טהרה: בתאריך 1 09 13 יום ראשון התחיל לי הווסת את ההפסק טהרה ביצעתי ביום שלישי 10 0913 ביום שבת הרגשתי שוב פעם דימום ובדקתי והיה לי כתם קטן על התחתון. היום כבר יום הריביעי שעדיין יש לי דימום חלש אך רק בניגוב. מה אני צריכה לעשות? עדיין לא טבלתי והאם אני צריכה לבצע הפסק טהרה שוב פעם?? ומה עם הדימום שלא מתגבר אבל לא עובר ומופיע עם כל ניגוב? אודה לתשובתך בהקדם
תשובה: מתנצל שאני עונה באיחור, והתשובה לא כל כך רלבנטית לשאלה הספציפית. אולם יש לה השלכות להבא. ראשית, הפסק טהרה עושים ביום החמישי לתחילת הווסת, ויש מקילים לעשות כבר ביום הרביעי. דימום, גם חלש נחשב כדימום, וצריך בירור רפואי, האם מדובר בדימום מהרחם   האוסר, או אולי בפצע, ולכן יש דימום רק בניגוב   ובמקרה זה   הדימום אינו אוסר. אחרי שרופא ה יבהירו את המצב העובדתי   יש לפנות עם התשובה למורה הוראה.
שאלה: כשרות רסקיו: לרבנים לפני כמעת חודשיים שאלתי שאלה זו אך כנראה שהייתם עסוקים ועדיין לא הגעתם אליה. התשובה מאד חשובה לי. אז אם אפשר בבקשה לתת לי תשובה בקרוב. חברתי קנתה לי בארצות הברית טיפות "רסקיו רמדי" של חחרת באך. (RESCUE REMEDY) (BACH). בארץ יש הכשר של בד"צ לונדון. על החבילה שקנתה לי אין הכשר אך זו מיצר ע"י אותה החברה באנגליה ומיובאת לארה"ב. האם יש עם זה בעית כשרות? מראש, רחל
תשובה: שאלתי את הבד"ץ לונדון את שאלתך וזאת התשובה שקיבלתי Dear Rabbi Katz Bach Remedy is not approved because it contains non kosher brandy. Kosher batches are made under KLBD Supervision for the Israeli market. We tell consumers that they should try and contact the imporer to see if they would be interested in supplying some of the kosher batch elsewhere. Otherwise they can obtain the kosher batch in Israel. תרגום חופשי-החומר שעומד תחת השגחתנו נמכר בארץ בלבד וכל שאר הBACH הנמכר בעולם עשוי על בסיס של ברנדי שאינו כשר.
שאלה: לחץ מהשינה בסוכה: 1)אם אני לא ישן בסוכה האם אני עושה עבירה חמורה? 2)מכיוון שאני לחוץ מהשינה בסוכה אני חושב לישון בבית כדין מצטער,אני חושב נכון? 3)האם יש בתשובות לשאלה 1 ולשאלה 2 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב לילה טוב
תשובה: א. אתה לא עושה עבירה חמורה, אלא מחמיץ הזדמנות לקיים מצוות עשה מן התורה. ב. מתחילים לנסות לישון בסוכה, ואם לא נרדמים מהלחץ אז ניתן להגדיר את המצב כמצטער.
שאלה: שאלה מאוד דחופה בקשר לתשובה!!!!!: לכבוד הרב! רציתי לשאול שאלות שנורא אבל נורא קשות לי: 1- מה זה תשובה בעצם? 2- צריך לעשות תשובה גם על עבירות שאני יודע שאני אחזור עליהם בוודאות? למשל שמירת העיניים, אני שומר על העיניים ואם נפלתי כמה פעמים ביום (בכוונה או לא בכוונה) אז לעשות על זה תשובה? למרות שאני יודע שאחר כך אני אמשיך את העבירה הזו כי אין סיכוי שאני לא אעשה אותה (למשל: אני גר במקום של פריצות וכו ) אז השאלה היא האם לעשות תשובה בידיעה שתיפול בזה שוב? האם זה לא אחטא ואשוב אין מספיקין בידו לעשות תשובה? 3-האם עבודת ה שלנו היא כמו רובוט? אנחנו מקיימים מצוות כי ככה רשום ולא כי אנחנו רוצים (אני מדבר עליי), כאילו אני קם בבוקר להניח תפילין, אין לי חשק, ואם לא הייתה המצווה הזו זה היה יותר טוב לדעתי, יותר נוח ויותר קל. מה אתה חושב? האם צריך לעבוד את ה בצורה רובוטית? אם כן אז במה אנחנו שונים מהמלאכים? אם למשל אני קם בבוקר והיום אני לא רוצה להניח תפילין, מה לעשות? חייב ללכת עם מה שה אמר? (הכוונה להיות רובוט)!!!אני בן אדם דתי כבר 5 שנים, אני ממש לא מדבר מתוך כפירה, פשוט אלו שאלות שעולות לי שמבלבלות אותי ואני פשוט חייב תשובה!! מאוד אשמח לקבל תשובה מהירה וזה נורא דחוף!!
תשובה: ב"ה, 1. תשובה במובן הרוחני היא חזר למדרגה האמיתית של האדם, ובאופן מעשי לחדול מלעשות רע שעשינו ולהתחיל לעשות טוב שעדין לא עשינו, הן מבחינת מידות והן מבחינת מצוות. 2. בודאי לעשות תשובה, יש לזה ערך כפול, א. התשובה הזו מונעת התדרדרות יותר גדולה. ב. אם אדם יתיאש מלתקן - זה רווח הגדול ביותר של יצר הרע, מעכשיו הוא כבר לא יצטרך לעבוד, יש מי שעושה לו את העבודה. היאוש! זה לא נחשב אחטא ואשוב אלא זה אדם שנלחם יום יום עם השחיקה הזו, בסוף ינצח! 3. אני קם בבוקר ואין לי חשק לצחצח שינים - אז לא אצחצח? ואם אצחצח אני רובוט? אין לאדם חשק לעבוד - שב בטל ויתפרנס מן הצדקה או מגזל? יש דברים שעושים אותם כי הם מספיק חשובים מדי לתת לחשק לנהל אותם, כמובן אדם צריך להשתדל להבין את ערך המצוות, ולקיים אותם מתוך חשק וזו עבודה מתמשכת של לימוד והבנה. תקבע לך לימוד קבוע בעניני המצוות וחובת האדם בעולמו זה יכול להניע את החשק. בברכת מועדים לשמחה! דני ארגמן
שאלה: מחנות עמ"י: לרב 1.בסוף פרק א בספר במדבר נאמר לא לספור את הלווים,אותו ציווי באותם מילים מופיע פרק אחרי למה?לשם מה נועדה החזרה? 2.במסע בנ"י מי הלך ראשון שני וכו.ולמה דווקא ר זה הלכו? 3.מתי השבטים השתמשו בדגלים האם כל הזמן או רק בזמן שחנו? 4.למה נועד הדגל?למה היו צריכים בכלל דגלים? 5.האם לכל שבט היה דגל או ששם סביב המחנה או רק ליהודה ודן וכו. 6.כמה זמן עבר המפקד עד שנחלקו למחנות ולמה? רבה על העזרה.
תשובה: 1. פרק א זה הציווי של ה. בפרק ב  זה הביצוע של עם ישראל להראות שביצעו מה שנצטוו. 2. סדר המסע מבואר בפרק י. מחנה יהודה, אח"כ ראובן אח"כ בני קהת משה אהרון ובניו, אח"כ אפרים ואחרון מחנה דן. לגבי גרשון ומררי מחלוקת המפרשים האם הם לפני מחנה יהודה או אחריו. נרה שהסדר הוא לפי החשיבות של ראש הדגל. יהודה, אח"כ ראובן הבכור אח"כ אפרים מבני רחל ובסוף בני השפחות (דן) 3.לא ברור בכלל שדגל הוא המשמעות שאתה מתכוון, יכול להיות שהפירוש הוא "חטיבה", ולא היה חתיכת בד שהיה כתוב עליה משהו או מצוייר. לפי מישסובר שהיה דבר כזה, יש להניח שזה היה תלוי כל הזמן. 4. אם היה זה עזר להתכווננות למי שיצא לטייל בזמן חניה או להישארות בתחום בזמן המסעות. 5.לכל שלושה שבטים היה דגל (לשיטה שהיה) 6. לא יודע לענות תשובה מדוייקת. המפקד לכאורה מתחיל בא  באייר (א,א) והמסע הראשון הוא בכ  באייר (י, יא) כלומר בתחום של 20 יום. אלא שלא ברור אם המפקד באמת התחיל רק ב  באייר כי לכאורה כבר בפרשת פקודי לבני ישראל יש אותו מספר אנשים. הנושא סבוך ואכמ"ל.
שאלה: המשך ל"שאלות שונות": בשאלה מס 5 התכוונתי, האם יש עוד פסוקים שמצווים לציית לח? ובנוגע לשאלה האחרונה, לפי מה שהבנתי, בקריאת שמע שעל המיטה צריך להגיד את כול "אנא בכוח" ואז להגיד את הפס של הלילה שאתה נמצא בו 3 פעמים, האם "אנא בכוח" נגמר בפס של שבת הוא שהוא נגמר כשאומרים "ברוך שם כבוד מלכותו לעולם ועד"?
תשובה: א. הפסוקים העיקריים של ציות לח הם הפסוקים שהבאתי בפעם הקודמת. הם חזקים מאוד. מעבר לכך, יש בתורה כמה מקומות נוספים בהם מתמנים דיינים, כמו בפרשת יתרו, בסוף פרשת משפטים, בתחילת פרשת דברים ועוד ועוד. ב. מה שכתבת על "אנא בכוח" הוא נכון.
שאלה: לצאת החוצה (דבר תורה קצר לסוכות): מה צריך את החג הזה, היה לנו יום כיפור וראש השנה, ועשרת ימי תשובה? למה עכשו צריך לצאת מהבית?
תשובה: אנחנו צריכים להבין שיש משמעות מיוחדת לכל חג, ובסוכות המצוות והעשייה היא שונה מאוד מראש השנה ויום הכיפורים והימים הנוראים. בימים הנוראים היינו צריכים כל הזמן להקשיב לעצמנו, לראות איפה אנחנו נמצאים. לשמוע קול שופר, לאכול בערב יום כיפור ולצום ביום כיפור, להתוודות על עבירות שעשינו, התמקדנו בתיקון האישי שלנו. אחרי שעסקנו כל כך הרבה זמן בתיקון האישי, הגיע הזמן לצאת קצת החוצה, להסתכל על אנשים אחרים, לראות איך אנחנו מגיעים אליהם. לכן גם המצווה החשובה בסוכות היא מצווה שעוסקת לא באדם פנימה, לאכול, לשמוע או להתענות, אלא במיקום החיצוני של האדם. איפה תהיה בחג? בסוכה כמובן! ברור לנו שאנחנו לא יכולים לתקן את עצמנו, ולהשאר בבית, אלא כדאי וצריך לראות איפה אנחנו מוציאים את הכוחות הללו החוצה, איך אנחנו יכולים ללכת עם זה הלאה, ולהביא עוד אנשים איתנו! מעניין, שגם הקרבנות שמקריבים בחג הסוכות, הם נחשבים לקרבנות שאנחנו מקריבים עבור אומות העולם, שבעים פרים כנגד שבעים אומות, כי עכשו אנחנו מנסים לצאת מהגבולות ולהשפיע על כל העולם. הביטוי הנוסף לזה הוא מספר הפעמים הרב שהתורה כותבת לנו שיש לנו מצווה לשמוח בסוכות, שלוש פעמים התורה מציינת לנו את המצווה הזו. מדוע? כי להיות עצוב אפשר לבד, אבל להיות שמחים כמעט תמיד צריך שותפים, מי שבדכאון רוצה להיות לבד, אבל מי ששמח רוצה לשתף אחרים, השמחה הגדולה צריכה להופיע בחוג המשפחה והחברים, וגם אנשים נוספים. גם שמחת בית השואבה בבית המקדש, שהיתה נחוגה כמעט כל יום כל היום, היתה ביטוי לצד החברתי של חג הסוכות, שהשמחה בו נחוגה ברוב עם ובדיבוק של אנשים רבים. וגם, מעניין שעל מצוות לולב וארבעת המינים נאמר בתורה "ושמחתם לפני ה  אלוקיכם שבעת ימים" המצוה של ארבעת המינים היא חלק ממצוות השמחה שבחג הסוכות. אז אחרי שבראש השנה ויום הכיפורים היינו בבית הכנסת כל היום, וחשבנו בעיקר איך נוכל לתקן את עצמנו (וזו אכן היתה השליחות שלנו באותו זמן), עכשו הפעילות העיקרית היא איך לצאת החוצה ולהשפיע, לשתף עוד אנשים בהצלחה! שיהיה לנו חג סוכות שמח!!
שאלה: כשרות   אינטרא  : ישנו משקה שנקרא "אינטרא". המשקה מיוצר בחו"ל (קנדה) ועד לאחרונה היה בהשגחת הרב לנדא. לפני כמה זמן, בעקבות ביקוש מופחת ומשיקולים כלכליים החליטו להסיר את השגחת הרב לנדא ולהשאיר רק את ההשגחה: COR - איגוד הרבנים האורטודוקסים בטורונטו ובאישור הרבנות הראשית לישראל. האם ההשגחה הנ"ל מספיקה? ישראל
תשובה: לכשרות רגילה כן, אבל למהדרין לא.
שאלה: תיאוריה בחול המועד: האם מותר לגשת למבחן תיאוריה בחול המועד? מראש
תשובה: נראה שזה ביזוי המועד, ושהליכה דווקא בחול המועד לכך אינה ראויה.
שאלה: גניזה: האם טלית שהושחתה טעונה גניזה? מועדים לשמחה
תשובה: ביסוד ההלכה היא לא זקוקה לגניזה. נהוג לקחת את הפתילים ולהפוך אותם לסימניות בספרים וכדו.
שאלה: קיום חלק ממצוות סוכה ע  י אכילה בסוכה בלי לישון בסוכה: 1)אם אני לא ישן בסוכה אבל אוכל בסוכה האם האכילה נחשבת לי חלק ממצוות עשה של ישיבה בסוכה או שאני לא מקיים את המצווה בכלל? כי אני אוכל בסוכה אבל לא ישן בה 2)האם יש בתשובה לשאלה 1 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב חג שמח
תשובה: א. בוודאי שיש משמעות גם לאכילה בסוכה.
שאלה: כיסוי ראש: לרב אני נמצא במערכת יחסים מתקדמת ב"ה והלך טוב ב"ה,אני יוצא עם בחורה (מקיבוץ) שהיא שומרת על גדרי צניעות נאותיים(4 3 וחצאיות.) אבל לגבי עניין כיסוי ראש היא לא רוצה כיסוי ראש מלא(קוקו בחוץ.,שזה משהו שאני יכול להבין אותה) אבל אני הייתי מעדיף אישה עם כיסוי ראש מלא(טפח מקדימה לפי ההלכה) והעניין מפריע לי טיפה והייתי רוצה לשאול את הרב מה הוא חושב בעניין זה?ועד כמה בנושאים כאלו מותר "לוותר" בדת? נ.ב. אני אמרתי לה, שאני לא אפסול אותה רק בגלל זה(אא"כ יהיו עוד כמה דברים שיעידו לי על "התרופפות" בדת).ואמרתי לה שאני הייתי מעדיף כיסוי ראש מלא כפי שציינתי לעיל. וחג שמח
תשובה: ב"ה, לכל אדם יש חסרונות, לה יש חסרון כזה ולך חסרון אחר, אם לא מדובר בפער גדול אפשר להמשיך לברר, לא מדובר כאן על אי הקפדה עקרונית על ההלכה אלא נקודה מסוימת. אמרת לה שאתה רוצה כיסוי מלא - זה מספיק, לא צריך להזכיר לה את זה הרבה פעמים, יש לקוות שאם תהיה לכם מערכת זוגית מכבדת היא תתאמץ יותר כמו שאתה תתאמץ לעשות דברים שישמחו אותה. דני ארגמן
שאלה: עבודה בחול המועד: בס ד אחותי עובדת במכבי בבית המרקחת האם מותר לה לעבוד בחול המועד? כי זה לצרכי ציבור
תשובה: יש צורך בבתי המרקחת בחול המועד, ועל כן מותר לעבוד שם. בוודאי היא תמצא דרך להוסיף כבוד למועד שלא בשעות העבודה.
שאלה: טבילת במקווה מרוחק בחג: שאלה דחופה. אנחנו מתארחים בחג אצל אחות של בעלי שגרה במושב שאין בו מקווה כאשר תאריך הטבילה שלי הוא היום. אני אשכנזיה. מתי אוכל לטבול אם כשיכנס החג לא אוכל להגיע למקווה שמרוחק מביתה של אחותו. זקוקה לתשובה דחוף.
תשובה: אני מצטער שלא ראיתי את השאלה קודם. טבלי בלילה הראשון בו תוכלי לטבול בנוחות.
שאלה: טבילה במקווה: שאלה דחופה. אנחנו מתארחים בחג אצל אחות של בעלי שגרה במושב שאין בו מקווה כאשר תאריך הטבילה שלי הוא היום. אני אשכנזיה. מתי אוכל לטבול אם כשיכנס החג לא אוכל להגיע למקווה שמרוחק מביתה של אחותו. זקוקה לתשובה דחוף.
תשובה: תטבלי במוצאי החג
שאלה: מס  שאלות: 1.איך זה מתיישב עם המוסר שפעם סכלו מחוללי שבת? 2.איך זה מתיישב עם המוסר שמי שלא מקיים חוקים כמו להתפלל, נענש? 3.למה אני צריך להודות ל-ד על דברים כמו המזון, או על הורדת הטל וכד.? אין זה מחובתו הבסיסית לעשות דברים כאלה? 4.למה צריך להגיד "שעשה לי כול צרכי"? הצרכים הם לא חולשה? 5.האם הדת מגלה איזושהי משמעות לחיים? (לא רק בעולם הזה, אלא בכלל, למה אנשים קיימים) 6.המשפט "הכול לטובה" בא מהיהדות? האם זה אומר שבכול דבר יש יתרון גם אם יש בו חיסרון, או שכול מה שקורה זה טוב מוחלט? 7.בשביל מה ד ברא את החרקים? 8.מהי משמעות חייו של ד? מה מונע ממנו להרוס הכול ולהתאבד? 9.לפי מה שהבנתי לפני ש-ד ברא את העולם הזה, הוא ברא עולמות אחרים והחריב אותם, האם יש איזושהי הבטחה שהוא לא יחריב גם את עולמנו?
תשובה: הנושאים בהם אתה דן בשאלה זו מחייבים אנציקלופדיה ולא תשובות קצרות באתר השו"ת הזה. על כן, אכתוב את הדברים בראשי פרקים ואם תרצה להרחיב בנושא מסוים   נעשה זאת: א. עובדה היא שהתורה מחייבת להיות מוסרית, ועובדה היא שהתורה מחייבת לסקול מחללי שבת. הישוב בין שתי העובדות האלה נעשה בדרכים רבות. אזכיר לדוגמה את רבי עקיבא, שמלשונו משמע שהוצאת להורג של מחללי שבת היא בלתי אפשרית, וזו יותר הצהרת כוונות מאשר הוראה למעשה. זו רק דרך אחת, ויש עוד דרכים שונות לחיות את שתי העובדות האלה. ב. באותו קו מחשבה   שהתורה מחייבת להיות מוסרי והתורה מחייבת לשמור את החוקים ומענישה את מי שלא שומר חוקים   יש ללכת גם בשאלה הזו. שוב, תיתכנה אפשרויות שונות לתשובה. אחת מהן היא שאין שום דבר לא מוסרי בהענשת מי שאינו שומר את החוקים שחייבים לשמור אותם. ג. ההודאה של הגשם נעשית בשל העובדה שאנחנו שמחים על כך. זה שהוא חייב לעשות כך   זה נושא הקשור בריבונו של עולם. אולם אנחנו לא עושים את החשבונות שלו, אלא מודים על מה שטוב לנו. גם בעולם בני אדם זה כך - גם מי שחייב לעשות דברים למעננו ועושה אותם   אנחנו מודים לו. ד. "כל צרכי" אינו מתייחס לצרכים של בני אדם בהקשר של שרותים, אלא לכל מה שאדם צריך כדי לחיות. ה. חלק מהותי ממה שהדתות מבקשות לעשות הוא להעניק את מהות החיים. שוב, יש לכך תשובות רבות. אחת מהתשובות היא שמהות החיים היא "פרו ורבו ומלאו את הארץ וכבשוה", לאמור: לפתח את העולם, ולהותיר אותו טוב יותר מזה שבאנו אליו. ו. המושג "יהדות" הוא רחב מאוד. יש בו תפיסות שונות ביחס להכל לטובה. יש עמדות שנמצאות בקצוות, וטוענות כי כל דבר הוא טוב  יש עמדות, כמו זו של רבי עקיבא, המלמדות שכל דבר יתהפך בסופו של דבר לטובה  ויש שדווקא טוענים שיש גם דברים רעים בעולם, ואנחנו צריכים להתמודד אתם. ז. אני לא יודע למה ד  ברא את החרקים. יש סיפורים עתיקים המלמדים כי גם החרקים עשו משהו בעולמנו, אולם הדבר עדיין אינו מסביר מפני מה הם נבראו. ח. לא הבנתי את שאלה 8. ט. כל נושא בריאת עולמות אחרים והחרבתם לא ברור לנו. אנחנו לא יודעים מה התוכניות של הקב"ה לעתיד. יש מאמרי ח שונים על הדבר, אולם לא ברור האם יש להבין אותם כפשטם.
שאלה: דיכאון.: אז ככה. הסיפור שלי מתחיל ככה אני כבר כמה חודשים בדיכאון ומועקות עקב דברים רעים שרק קורים לי. לפני כחודש שמתי קץ לפגם הברית פשוט אמרתי די והתחלתי להתחזק. דברים כל כך כואבים ופגועים כמו יסורים בנפש ובנשמה קורים לי. אני פשוט ככה כל היום בדיכאון אני אחד שמתחזק כבר חודש לא פגמתי בברית ואני משתדל רק להתחזק הלכתי לכל הסליחות אני מנסה ממש להתקרב לאבא שבשמיים אבל אני מרגיש שהוא לא רוצה אותי פשוט אני נשבר מכל הלב אני כל יום קורה כמה דברים רעים אני הגעתי למצב שאני רב עם המשפחה שלי אין לי כוח לאף אחד יושב בבית כל היום במיטה שוכב ומחכה לישועה מה מתפלל אליו רוב היום אני בוכה ממש ומתפלל אני כל יום שם צדקה מניח תפילין קורא תהילים ועוש ברכות וכמובן משתדל לברך על כל דבר אני נמנע מלשון הרע נמנע ממחשבות רעות נמנע להסתכל מכמה שפחות דברים לא צנועים רואה הרצאות וכל דבר שמתאפשר לי אני מאמין בה הכי חזק שאפשר אני מדבר אליו אתמול אפילו הרהרתי תשובה ולקחתי על עצמי להשתדל להתחזק כמה שיותר ובלי נדר לשמור שבת והתחלתי ללכת עם ציצית ותהילים איתי אני כל כך שבור מבפנים כל יום אני בדיכאון יותר קשה ויצר הרע גם ככה מקשה עלי הוא גורם לי כל פעם לנסות לפגום בברית אבל אני עוצר את עצמי קם ופשוט ממשיך להתחזק למרות כל הדיכאון והדברים הרעים שקורים לי מרגיש שה בכלל לא מתייחס אלי וכל התפילות הבכי שלי הכל הולך לשווא מרגיש שחרב עלי עולמי אבא שלי נפטר לפני 5 שנים הגעתי למצב שאמרתי לאמא שלי שונא תמשפחה הזאת נמאס לי מכולם פה וגם כן אבא הזה הלך השאיר אותי ככה למה אכפת לו מה איתי ומה המצב שלי בטח טוב לו למעלה הוא רגוע אני לא צריך אותו ושלא יהיה אבא שלי לא צריך אותו פשוט אמרתי דברים שאני מצטער עליהם זה מתוך כאב נורא וסבל שאני חווה. כבוד הרב על שהקשבת.
תשובה: ד  עוזר למי שעוזר לעצמו: אם אדם רעב והוא רק מתפלל - ד  לא ישלח לו לחם. ד  יעזור לו אם הוא ילך לעבוד ולהתפרנס כדי לקנות לחם. אם אדם צריך להגיע לירושלים והוא ישכב במיטה ויתפלל ד  לא יביא אותו לירושלים. אם הוא יצא לדרך וינסה להתקדם ככל יכולתו - אז ד  יעזור לו. גם אצלך לשכב במיטה ולהתפלל זה לא פתרון, זה גם לא אמונה אמיתית. מי שמבקש עזרה מד  חייב לעשות הכל כדי לעזור לעצמו. לכן אתה חייב להתחיל לעזור לעצמך. לפי מה שאתה מתאר, עוברות עליך שנים כואבות מאוד. האבדן של אביך גרם לך קשיים רגשיים גדולים. אתה צריך טיפול בקשיים ובכאבים הללו. מי שסובל בגוף הולך לרופא שידריך אותו ויסייע לו להתרפא. מי שסובל ברגש הולך לפסיכולוג שידריך אותו ויסייע לו למצוא מרגוע לרגשותיו. למרות כל הקשיים שלך אתה ממשיך בהתחזקות - אתה ראוי להערכה עצומה על כך, אני בטוח שד  רואה זאת ומתפעל ממך. בנוסף לכל התפילות, הבקשות וההתחזקות הנפלאה שאתה עושה, אתה צריך גם לפעול בדרך מעשית - מי שמטפל בקשיים רגשיים זה פסיכולוג. אתה חייב לפנות לפסיכולוג שיסייע לך לקבל את כל הברכה שד  יכול לשלוח לך ולמצוא מרגוע ושלווה לעצמך. בהצלחה!
שאלה: מקציף חלב בשבת: האם יש בעיה להשתמש במקציף חלב (ידני) בשבת? המקציף מורכב ממוט שבקצהו משטח עגול עם קפיצים, כאשר מעלים את המוט ומורידים אותו מס פעמים בתוך ספל צר בו נמצא החלב וככה החלב מוקצף. האם יש בכך בעיה של נולד עובדין דחול משהו אחר?
שאלה: ימים נוראים-לא דחוף כלל: הרב שרלו, אני מתנצל שבערב סוכות אני שואל הלכה על חגים אחרים. האם יש חשיבות מיוחדת לקום לפני עלות השחר בראש השנה וביום כיפור? חג שמח!
תשובה: אני לא מכיר חשיבות מיוחדת לכך דווקא בימים אלה. וחג שמח
שאלה: פת בליל סוכות-דחוף!!!: האם אפשר לצאת ידי חובת אכילת כזית פת בסוכה בלילה ראשון - בחלה מתוקה?
תשובה: למה לא?
שאלה: חלב נוכרי: קניתי תוסף מזון ולא שמתי לב שהוא כשר חלב נוכרי. התוסף הוא ללא טעם (פרוביוטיקה). היות ואני שומר ולא אוכל חלב נוכרי האם בנושא של תוספי מזון מותר לקחת? היות וזה כמובן ללא טעם בכלל. מראש.
תשובה: אם זה כדור שלא אוכלים אלא שבולעים אותו. מותר אף למי שאינו אוכל חלב נוכרי. אגב, היום רוב המוצרים מכילים א. חלב נוכרי, כלומר אבקת חלב נכרי ולא חלב נוכרי ממש. במקרה כזה הדין פשוט יותר על פי פסיקה ההר צבי.
שאלה: מודעות: האם מותר בחול המועד להדפיס מודעות עדכון ולחלק לתשובים בנושא: פרוייקט בנייה הקשור לתושבים לעדכן אותם מה קורה, אומר ביושר שאפשר לחלק את זה גם לאחר חול המועד והאם יש הבדל בין חול המועד לשמחת תורה ואז לחלק בערב שמחת תורה?
תשובה: אני מתקשה להבין למה שהדבר יהיה מותר. כבוד המועד. ומועדים לשמחה
שאלה: ציצית: הוריי קנו לי ציציות חדשות לפני כמה ימים,וראיתי בעטיפה שרשום בהוראות כביסה להכניס את חוטי הציציות אל הכיס המיועד לכך,בכנפות הציצית.לא ידעתי זאת ואף פעם אני חושב אמי כיבסה את הציצית כך. האם היא כשרה? מראש.
תשובה: הוראות הכביסה הם כדי לשמור על שלמות החוטים. כל עוד החוטים לא נקרעו - הציצית כשרה, לא משנה באיזו דרך כבסו אותה.
שאלה: עבודה בחול המועד: האם מותר לי לעבוד בחנות כלי בית בחול המועד? (אם מגיעים לקוחות שחלקם קונים מצרכים לחג למשל זה אפשרות להקל?.) (הברירה היא לעבוד או לשבת בחוסר מעש כל השבוע. האם יש להסתכל בפן שונה על העבודה.?)
תשובה: נקודת המוצא היא שימי המועד לא נועדו לעבודה. המשנה ברורה מונה בתחילת הסעיף העוסק בכך חמשה נימוקים המתירים עבודה כזו, כגון: דבר האבד, אם את זקוקה מאוד מאוד לכסף, אם זה צרכי הציבור וכדו. מהשאלה לא ברור האם זה המצב בו את נמצאת. מעבר לכך, השיקול של לשבת ולא לעשות שום דבר הוא כמובן גם שיקול, אולם כאן הבחירה בידך, והשאלה היא האם את יכולה לעשות במקום העבודה דברים לטובת המועד. אם אבין יותר את המציאות - אוכל להבין יותר את ההלכה. וחג שמח
שאלה: חול המועד: האם מותר להדפיס מודעות עדכון לתושבים לגבי פרוייקט בנייה שקשור אליהם אפשר גם לשלוח לאחר חול המועד אבל אולי עדיף השבוע. האם יש הבדל בין חול המועד לערב שמחת תורה בעניין זה
תשובה: כיוון שזה לא דבר האבד ראוי להמתין עם זה לאחר החג, אך זה לא אסור.
שאלה: יחס להורים לאחר גיור: לכבוד הרב. לאחר שמישהו התגייר,איך אמור להיות היחס כלפי הוריו (שלא יהודים ) הקשר ביניהם מתנתק? אסור לו לדבר איתם בטלפון או לשאול לשלומם? לבקש מהם עזרה וכול.
תשובה: להפך. אמנם, היחס ההלכתי הוא שהוא כנולד מחדש, ועל כן הם לא נחשבים הוריו לענייני ייחוס. אולם דווקא גיורו מחייב אותו יותר לנהוג בעניינים של אנושיות פשוטה, והיחס אלו להוריו צריך להתחזק עוד יותר מצד החסד שהם עשו איתו, המידות הטובות שלו, וכדו.